***ISTANBUL 051-2025***

|  |  |
| --- | --- |
| **10.05.subota** | Okupljanje grupe u zračnoj luci Split u 19:00 sati. Prijava na let za Istanbul u 21:10 sati. Slijetanje u zračnu luku u Istanbulu predviđeno je u 24:00 sata. Ukrcaj u autobus i odlazak do hotela. Smještaj u hotel. Noćenje. |
| **11.05.nedjelja** | Kasniji doručak. Odlazak u razgled ***Istanbula*** u pratnji lokalnog vodiča: razgled ***Plave džamije,*** najveličanstvenije džamije u Istanbulu. Pravo ime joj je *džamija Sultana Ahmeda*, a naziv *Plava džamija* je dobila zbog prekrasnih plavih, zelenkastih i bijelih pločica na nižim zidovima džamije; ***Aja Sofia – Crkva Sv. Mudrosti***, najpopularnija turistička atrakcija Istanbula i odnedavno opet džamija (*moguće ju je vidjeti samo s galerije*); ***Topkapi palača*** – kompleks palača u kojem su preko 400 godina vladali otomanski sultani, a danas je pretvorena u muzej; ***Hipodrom*** koji je nekoć služio za konjske trke, danas je memorijalni trg s impozantnim obeliscima; ***bazilika Cisterna***, poznata i pod nazivom *Utonula palača*, najveća od nekoliko stotina antičkih rezervoara vode koji još uvijek leže ispod Istanbula – svakako najneobičnija turistička atrakcija u gradu. Nakon razgleda slobodno vrijeme, a preporučamo posjet obližnjoj ***Kapali čaršiji –*** ***Grand Bazaaru***, najvećoj tržnici na svijetu s više od 5.000 trgovina, poznatih po prodaji zlata, tkanina, keramike i suvenira. Fakultativno mogućnost odlaska na večeru uz show u restoranu Sultana's 1001 noć. Noćenje. |
| **12.05.ponedjeljak** | Doručak. Odlazak javnim gradskim prijevozom s voditeljem putovanja do jednog od najpoznatijih dijelova Istanbula – europskog Beyoglua, od „starog Istanbula“ razdvojenog *Zlatnim rogom* i *Galata mostom*, u čijoj blizini se nalazi ***Galata kula***, prepoznatljiv simbol grada, sagrađena u vrijeme ekspanzije Republike Genove u srednjem vijeku. Razgled i šetnja ***Ulicom oslobođenja*** – *Istiklal Caddesi,* nekad poznatoj i kao *Grand Rue de Pera,* žilomkucavicom europskog dijela Istanbula, dugom 1.4 km*,* kroz kojuuz pješake prolazi nostalgični stari, crveni tramvaj iz 1914.g., u kojoj su mnogobrojne trgovine, klubovi, restorani, slavni hoteli, ali i ***crkva Sv. Ante***, sagrađena 1725., a renovirana 1906.g. ***Trg Taksim***, kojim završava Istiklal Caddesi, je srce modernog Istanbula. Slobodno vrijeme za ručak. U dogovoreno vrijeme s voditeljem putovanja odlazak do pristaništa, te ukrcaj na brod i ***krstarenje Bosporom*** u pratnji lokalnog vodiča. Tijekom plovidbe možete uživati u pogledu na carske palače, ljetnikovce i tvrđave koje su gradili osmanski velikodostojnici, paše i veziri. Nakon krstarenja, slobodno vrijeme. Noćenje. |
| **13.05.****utorak** | Doručak. Posjet ***Sulejmaniji*** – jedna od najljepših istanbulskih džamija, koju je izgradio poznati arhitekt Mimar Sinan po nalogu Sulejmana Veličanstvenog, a čiji se mauzolej nalazi unutar džamije. Nakon ovog bisera osmanske arhitekture, u pratnji lokalnog vodiča posjet ***azijskom dijelu grada***. Prolazak autobusom Bosporskim mostom, jednim od tri viseća mosta koji spajaju Europu i Aziju. Odlazak do Camlica vidikovca (369 m), odakle se pruža panoramski pogled na europski dio Istanbula, i na kojem se nalazi Camlica džamija, najveća u Turskoj. Poslijepodne javnim gradskim prijevozom odlazak do *Misir Carsisi*–Misir Čaršije–egipatske tržnice, pune mirisa i boja, gdje ćete pronaći nešto za sebe, te kupiti poneki od mnogobrojnih mirisnih začina, čajeva, napitaka, lokuma i ostalih turskih slatkiša, te ujedno doživjeti istinski duh starog Istanbula. Noćenje. |
| **14.05.srijeda** | Ranija odjava iz hotela. Transfer do zračne luke. Prijava na let za Split u 5:10 sati po lokalnom vremenu. Dolazak u splitsku zračnu luku Sv. Jeronim oko 6:00 sati po hrvatskom vremenu. |

**CIJENA ARANŽMANA**:

24 – 27 putnika 680,00 €

20 – 23 putnika 715,00 €

**uplata rezervacije**: **260,00 eura** – promjenjiva stavka ovisna o cijeni zrakoplovne karte

**nadoplata za 1/1 sobu**: 140,00 eura

**Program uključuje:** prijevoz zrakoplovom Split–Istanbul–Split s uključenim zrakoplovnim pristojbama, 1 kom ručne prtljage do 8 kg i 1 kom predane prtljage do 23 kg, transfere aerodrom–hotel–aerodrom, smještaj u hotelu 4\* u centru Istanbula na bazi noćenja s doručkom (buffet), razgled Istanbula u pratnji lokalnog vodiča, krstarenje Bosporom u pratnji lokalnog vodiča, posjet azijskom dijelu grada s uključenim prijevozom i lokalnim vodičem, jamčevinu za turistički paket aranžman, putno zdravstveno osiguranje Generali, osiguranje od posljedica nesretnog slučaja, voditelja putovanja i organizaciju putovanja.

**Program ne uključuje:** ulaznice za Topkapi palaču s haremom – 55,00 €, baziliku Cisternu – 35,00 €, Aja Sofiu 25,00 €, fakultativnu večeru s uključenim pićem (2 čase vina ili piva ili soka) uz show u restoranu Sultana's 1001 noć – 50,00 €, karte javnog gradskog prijevoza, troškove koji nisu predviđeni programom, kao i troškove osobne prirode.

**Preporuka:** uplata police rizika od otkaza putovanja 22,00 eura (plativo isključivo prilikom uplate rezervacije)

 POTREBNA JE VAŽEĆA PUTOVNICA VALJANA MIN. 6 MJESECI OD DATUMA POLASKA NA PUTOVANJE